stanford-oval/wikipedia huggingface dataset:
Yksinäisyyden kaivo
Sovituksia

Yhdysvaltalainen näyttelijä Wilette Kershaw, joka esitti kiellettyjä näytelmiä Pariisissa, ehdotti näytelmän tekemistä Hallin kirjasta. Hall hyväksyi 100 punnan ennakkosopimuksen, mutta kun hän ja Troubridge näkivät Kershawin näyttelevän, he pitivät häntä liian feminiinisenä Stephenin rooliin. Hall yritti peruuttaa sopimuksen teknisiin muotoseikkoihin vedoten, mutta Kershaw kieltäytyi muuttamasta suunnitelmiaan. Näytelmä sai ensi-iltansa 2. syyskuuta 1930. Näytelmän kirjoittajaa ei mainittu missään, antaen ymmärtää että Hall olisi itse tehnyt käsikirjoituksen; todellisuudessa sen oli kirjoittanut yksi Kershawin entisistä aviopuolisoista, joka uudelleenkirjoitti tarinan tehdäkseen siitä optimistisemman. Hall uhkasi nostaa syytteen pysäyttääkseen näytelmän esittämisen, mutta esitykset lopetettiin vain muutaman illan jälkeen. Hallin ja Kershawin julkinen riitely lisäsi kirjan myyntiä.
Vuonna 1951 ranskalainen tyttöjen sisäoppilaitokseen sijoittuva elokuva The Pit of Loneliness julkaistiin Yhdysvalloissa käyttäen hyväkseen Hallin teoksen pahamaineisuutta, muuta todellisuudessa se pohjautui kirjaan Olivia, jonka kirjoittajana nykyisin tunnetaan Dorothy Bussy. 1930-luvun puolivälissä esitetyn Children of Loneliness -paljastuselokuvan väitettiin pohjautuvan Hallin kirjaan. Kuitenkin tämän elokuvan juonella on vähän yhteistä kirjan tarinan kanssa.
Aiheesta muualla

The Well of Loneliness -teoksen teksti kokonaisuudessaan Project Gutenberg-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Well of Loneliness
Natalie Clifford Barney, Pariisissa elänyt yhdysvaltalainen kirjailija joka oli esikuva Valérie Seymourin hahmolle.
Käännös suomeksi
Vila Verde

| Vila Verde |
| --- | --- |
 lippu:  vaakuna
 Vila Verde Portugalin kartalla
 Koordinaatit: 41°39′N, 8°26′W 
Valtio:  Portugali
Alue:  Norte
Ala-alue:  Cavado
Piiri:  Braga
Hallinto:  
 – Hallinnon tyyppi:  Kunta
 – Pormestari:  António Vilela
Pinta-ala:  
 – Kokonaispinta-ala:  228,67 km²
Väkiluku (2011):  47 888
 – Väestötiheys:  209 as./km²
 
 cm-vilaverde.pt 
Infobox OKVirheellinen NIMI-arvo: 
Vila Verde on kunta Bragan piirissä Portugalissa. Sen pinta-ala on 228,7 km² ja väkiluku noin 47 900. Kunnan pormestari on António Vilela. Kunnan juhlapäivä on 13. kesäkuuta.
Freguesiat

| 0 | 1 | 2 |
| --- | --- | --- |
|  Aboim da Nóbrega e Gondomar  Atiães  Cabanelas  Carreiras e Carreiras  Cervães  Coucieiro  Dossãos  Escariz e Escariz  Esqueiros, Nevogilde e Travassós  Freiriz  Gême  |  Lage  Lanhas  Loureira  Marrancos e Arcozelo  Moure  Oleiros  Oriz e Oriz  Parada de Gatim  Pico  Pico de Regalados, Gondiães e Mós  Ponte  |  Sabariz  Sande, Vilarinho, Barros e Gomide  São Miguel do Prado  Soutelo  Turiz  Ribeira do Neiva  Vade  Valbom, Passô e Valbom  Valdreu  Vila de Prado  Vila Verde e Barbudo  |
Nähtävyydet

Penegaten torni
Aiheesta muualla

Kuvia tai muita tiedostoja aiheesta Vila Verde Wikimedia Commonsissa
Viralliset sivut (portugaliksi)
Bragan piirin kunnat
Amares
Barcelos
Braga
Cabeceiras de Basto
Celorico de Basto
Esposende
Fafe
Guimarães
Póvoa de Lanhoso
Terras de Bouro
Vieira do Minho
Vila Nova de Famalicão
Vila Verde
Vizela
(357439)

| (357439) 2004 BL86 |
| --- | --- |
 Radioteleskoopin kuvaa 2004 BL86:sta ja sen kuusta niiden ohittaessa Maan.
Löytäminen
Löytäjät:  LINEAR
Löytöaika:  30. tammikuuta 2004
Kiertoradan ominaisuudet
Keskietäisyys Auringosta:  1,502 AU
Pienin etäisyys Auringosta:  0,897 AU
Suurin etäisyys Auringosta:  2,108 AU
Eksentrisyys:  0,4031
Kiertoaika Auringon ympäri:  672 päivää  1,84 vuotta
Inklinaatio:  23,744°
Kuiden lukumäärä:  1
Fyysiset ominaisuudet
Läpimitta:  0,3 km
Pyörähdysaika:  2,6 h
Absoluuttinen kirkkaus:  19,3
Asteroidiluokka:  V
(357439) 2004 BL86 (kirjoitetaan myös (357439) 2004 BL86) on Aurinkoa kiertävä pikkuplaneetta, joka kuuluu Maan lähelle tuleviin Apollo-asteroideihin. Tämä pikkuplaneetta löytyi LINEAR-ohjelmalla 30. tammikuuta 2004. Tämä asteroidi ohitti Maan noin 1,2 miljoonan kilometrin etäisyydeltä 26. tammikuuta 2015 (Tämä vastaa 3,1 kertaa Maan ja Kuun välistä etäisyyttä). Se oli läheisin Maapallon ohitus, jonka tämä pikkuplaneetta tulee tekemään seuraavien kahden vuosisadan aikana. Tämä oli myös pienin etäisyys, mille tunnettu tämän kokoluokan asteroidi tulee Maata, kunnes 1999 AN10 ohittaa Maan vuonna 2027.
Ominaisuudet

2004 BL86 luokitellaan kiertoratansa puolesta Maata uhkaavaksi asteroidiksi, eli se tulee lähimmillään 0,05 AU:n etäisyydelle Maasta tai lähemmäs, ja sen absoluuttinen kirkkaus (H) on 22,0 tai vähemmän (kirkkaampi). Tämän asteroidin kiertoaika on suunnilleen 1,84 vuotta ja inklinaatio noin 24 astetta. 2004 BL86:n läpimitta on noin 325 metriä ja sillä on yksi kuu, jonka läpimitta on noin 70 metriä, ja keskietäisyys noin 500 metriä pikkuplaneetasta. Tämä asteroidi on basalttista V-tyyppiä, ja saattaa olla täten palanen asteroidivyöhykkeellä Aurinkoa kiertävästä protoplaneetta Vestasta. 2004 BL86:n pyörähdysaika eli vuorokauden pituus sen pinnalla on noin 2,6 tuntia.
Vasas flora och fauna

| Vasas flora och fauna |
| --- | --- |
 Mattias Björkas ja Iiris Viljanen esiintyvät Vasas flora och fauna -yhtyeenä Södra Teaternissa vuonna 2013.
Tiedot
Toiminnassa:  2012– 
Tyylilaji:  indiepop
Laulukieli:  ruotsi
Jäsenet:  Mattias Björkas   Tina Kärkinen   Daniel Ventus  
Entiset jäsenet:  Iiris Viljanen  
Infobox OKNimi-testi OK: 
Vasas flora och fauna on vuonna 2012 perustettu suomenruotsalainen Indie pop -yhtye, jonka jäseniä ovat Mattias Björkas, Tina Kärkinen ja Daniel Ventus. Vasas flora och faunan sanoitukset liittyvät usein Vaasan alueeseen ja murteeseen. Alun perin Vasas flora och fauna koostui Mattias Björkaksesta ja Iiris Viljasesta, mutta debyyttialbumin Släkt med Lotta Svärd levytyksen jälkeen Viljanen lähti yhtyeestä ja Björkas jatkoi projektia laulaja Tina Kärkisen ja pianisti Daniel Ventuksen kanssa.
Tausta

Vasas flora och fauna teki historiaa julkaistessaan kappaleet "Nog var han en vän" ja "Di tror int när jag säger" vuonna 2012. Tämä oli ensimmäinen kerta, kun vakavaa popmusiikkia oli tehty pohjanmaanruotsiksi. Kappaleet saivat myönteisen vastaanoton, ja albumi oli luonnollinen jatke aloitetulle projektille. Björkas oli aiemmin laulanut englanniksi ollessaan solistina yhtyeessä Cats on Fire. Yritettyään tehdä musiikkia monien vuosian ajan yleissuomenruotsiksi alkoi se sujua vasta Björkaksen alkaessa kirjoittaa murteella, jonka parissa hän oli kasvanut. Päätös kirjoittaa murteella vaikutti myös laulujen teemaan. Släkt med Lotta Svärd -debyyttialbumin ei ollut tarkoitus olla konseptialbumi, mutta sanoitukset keskittyivät kuitenkin Björkaksen nuoruuteen -- sekä maantieteellisesti hänen kotikaupunkiinsa Vaasaan että viittauksillaan 1990-luvun hardcore-punkiin ja straight edgeen, jotka rantautuivat Vaasaan Uumajasta.
Pohjanmaalaiset muusikot ovat perinteisesti laulaneet riikinruotsalaisella ääntämyksellä, ja murretta on käytetty huumorin ilmaisuvälineenä. Vasabladetin kulttuuritoimittaja Patrik Back korosti etäisyyttä ja perspektiiviä terveellisenä asiana ja spekuloi, että muusikkona huumoria on helpompi käyttää työkaluna, jos liikkuu päivittäin siinä ympäristössä, josta kirjoittaa.
Björkas varttui Gerbyn kaupunginosassa Vaasassa ja Viljanen Tölbyssä Vaasan ulkopuolella. 19-vuotiaana Björkas muutti Turkuun ja päätyi sitten Ruotsiin. Viljanen muutti Tukholmaan vuonna 2006.
Yhtyeen hajoaminen

Viljanen jätti projektin debyyttialbumin äänityksen jälkeen. Syy tähän on epäselvä. Toukokuussa 2015 Björkas kuvaili eroa avoimeksi haavaksi ja sanoi, että "hän [Viljanen] vain tajusi, ettei hän halunnut tehdä tätä enää". Yrittäessään ottaa yhteyttä Viljaseen Svenska dagbladetin kulttuuritoimittaja Adam Svanell sai vastaukseksi tekstiviestin: "Valitettavasti en voi vastata kysymyksiin, koska en ole enää mukana projektissa. Toivottavasti ymmärrät. Ystävällisin terveisin Iiris".
Björkas päätti jatkaa projektia laulaja Tina Kärkisen ja pianisti Daniel Ventuksen kanssa. Kärkinen kuului lyhyen aikaa Björkaksen englanninkieliseen Cats on Fire -yhtyeeseen.
Diskografia > Släkt med Lotta Svärd

Vasas flora och faunan debyyttialbumi Släkt med Lotta Svärd julkaistiin 13. toukokuuta 2015. Albumia kehuivat sekä kriitikot että artistit, kuten Mattias Alkberg ja Jens Lekman. Albumin julkaisua juhlittiin täydellä ilmaiskonsertilla Scalateaternissa 28. toukokuuta. Lotta Svärd on Johan Ludvig Runebergin kirjoittaman Vänrikki Stoolin tarinoiden sisältämän runon päähenkilö.
Diskografia > Släkt med Lotta Svärd > Kappalelista

Gudförälder - 2:17
Om jag nånsin far till Jakobstad igen  - 3:06
Prisma - 3:03
Leevi & The Leavings - 3:59
Inget att berätta just i kväll - 3:52
Nog var han en vän - 3:27
Släkt med Lotta Svärd - 3:19
Di tror int när jag säger - 3:50
Stängningsdax - 4:08
Varje lördag - 4:13
Åter till Avskyvärld - 3:56
Diskografia > Veneziansk afton

Vasas flora och faunan toinen albumi Veneziansk afton julkaistiin 15. syyskuuta 2017. Albumin nimi viittaa venetsialaisiin, joka on perinteisesti Pohjanmaan maakunnan pohjoisosissa kesän jäähyväisiksi vietettävä juhla.
Diskografia > Veneziansk afton > Kappalelista

Vi köper era gamla saker
Faros
Tesla vill int kom hit
Egnahemshus
Black Horse
Ni får gärna höra av er
Invasiv art
Min förtvivlan
Så hjärtans gärna
Ni kan int mena allvar
Här på er villa
Diskografia > Strandgut

Vasas flora och faunan albumi Strandgut koostuu alun perin yhtyeen Släkt med Lotta Svärd ja Veneziansk afton -albumeilla julkaistujen 11 kappaleen saksankielisistä käännöksistä. Strandgut julkaistiin 23. marraskuuta 2018. Vasas flora och fauna oli jo parin vuoden ajan harkinnut kappaleidensa kääntämistä, ja idea toteutui Veneziansk afton -albumin nauhoituksen jälkeen yhtyeen keskusteltua asiasta uudelleen. Kappaleet käänsi kaksi ulkopuolista henkilöä yhteistyössä Vasas flora och faunan kanssa. Yhtyeen jäsenet eivät olleet opiskelleet saksaa.
Diskografia > Strandgut > Kappalelista

Leevi & The Leavings
Prisma
Tesla kommt nicht mehr her
Eine invasive art
Er war wohl ein Freund
Eigenheimhaus
Honda Monkey
Faros
Wir kaufen eure alten Sachen
Patronatin
Zapfenstreich
Diskografia > Möte med skogsgardisterna

Vasas flora och faunan kolmas ruotsinkielinen albumi julkaistiin 18. huhtikuuta 2020. Albumin nimi viittaa metsäkaartiin, joka on nimitys Suomen armeijan rintamakarkureille, jotka piiloutuivat metsiin jatkosodan 1941–1944 aikana.
Diskografia > Möte med skogsgardisterna > Kappalelista

Kajanaland
Vi borde ha stannat på Brändö
Ett juni-tåg
Livet genom ett fönster
Lassie
Du skulle inte förebrå mig
Årsdag i Köpenhamn
Totta på skator
Jenny W
Det som skulle ha hänt i fjol
Käännös suomeksi
Varroa jacobsoni

| Varroa jacobsoni |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Ylälahko::  Loispunkit Parasitiformes
Lahko::  Petopunkit Mesostigmata
Heimo::  Varroidae
Suku::  Varroa
Laji::  jacobsoni
Kaksiosainen nimi
 Varroa jacobsoni  Oudemans, 1904 
Infobox OKNimi-testi OK: 
Varroa jacobsoni on mehiläisen ulkoloinen. Aiemmin tätä tieteellistä nimeä käytettiin varroapunkista, mutta vuonna 2000 todettiin, että Varroa destructor on erillinen, tarhamehiläiselle vaarallisempi laji.
Aiheesta muualla

Laji.fi: Varroa jacobsoni
UniProt, Taxonomy: Varroa jacobsoni (englanniksi)
Centre for Agriculture and Biosciences International (CABI): Varroa jacobsoni (Varroa mite) (englanniksi)
Pherobase: Semiochemicals of Varroa jacobsoni, the Varroa mite (englanniksi)
Varroa jacobsoni (Arkistoitu – Internet Archive) (pdf)
Unkarin Grand Prix 2020

|  Unkarin Grand Prix 2020  |
| --- | --- |
 3. osakilpailu 17 osakilpailusta kaudella 2020. 

Päivämäärä:  19. heinäkuuta 2020
Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Pilvinen, alussa kostea rata
Paalupaikka
Kuljettaja:   Lewis Hamilton   (Mercedes)
Paaluaika:  1.13,447
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Valtteri Bottas   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.16,627 (kierroksella 70)
Unkarin Grand Prix 2020 (virallisesti Formula 1 Aramco Magyar Nagydíj 2020) oli Formula 1 -kauden 2020 kolmas osakilpailu, joka ajettiin 19. heinäkuuta Hungaroringin moottoriradalla Mogyoródissa Unkarissa. Kilpailu ajettiin koronaviruspandemian vuoksi ilman yleisöä.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 17. heinäkuuta | 11:00–12:30 | 12:00–13:30 | 1. vapaat harjoitukset |  Pilvinen | 17–19 °C | 23–26 °C | 66–75 % |
| 17. heinäkuuta | 15:00–16:30 | 16:00–17:30 | 2. vapaat harjoitukset |  Sateinen | 16 °C | 20 °C | 89–91 % |
| 18. heinäkuuta | 12:00–13:00 | 13:00–14:00 | 3. vapaat harjoitukset |  Pilvinen | 17–18 °C | 23–28 °C | 69–79 % |
| 18. heinäkuuta | 15:00–16:00 | 16:00–17:00 | Aika-ajot |  Pilvinen | 18–19 °C | 25–29 °C | 67–70 % |
| 19. heinäkuuta | 15:10–17:10 | 16:10–18:10 | Kilpailu |  Pilvinen, alussa kostea rata | 19–21 °C | 26–28 °C | 73–79 % |
Lähteet:
Vapaat harjoitukset

Alfa Romeo Racing antoi testikuljettajansa Robert Kubican ajaa ensimmäisten vapaiden harjoitusten aikana. Ensimmäisten vapaiden harjoitusten aikana monet kuljettajista ajoivat nopeita aikakierroksia alussa, koska harjoitusten puolivälissä radalla alkoi sataa vettä. Red Bullin Alexander Albonin autoon asennettiin uusia takasiiven päätypalasia, jotka talli oli tuonut hänelle osakilpailua varten testattaviksi. Mercedeksen Lewis Hamilton oli ensimmäisten vapaiden harjoitusten nopein ennen tallikaveriaan Valtteri Bottasta. Racing Pointin Sergio Pérez ja Lance Stroll sijoittuivat heti Mercedeksen kuljettajien jälkeen kolmanneksi ja neljänneksi.
Toiset vapaat harjoitukset ajettiin märissä olosuhteissa, minkä seurauksena kuljettajat käyttivät väli- ja sadekelin renkaita. Red Bullin osalta Albon ja Max Verstappen olivat huolissaan autojensa tasapainotusongelmasta sateisten olosuhteiden ja radan hitaiden mutkien vuoksi. Myös Alfa Romeo Racingin Kimi Räikkösellä oli vaikeuksia pidon puutteen vuoksi ja koska hän joutui lainaamaan autoaan Kubicalle ensimmäisissä vapaissa harjoituksissa, hän pyörähteli tai ajoi pitkäksi mutkissa. McLarenin kuljettajat puolestaan olivat huolissaan vauhdin puuttumisesta pehmeämmillä renkailla, kun he eivät kyenneet vastaamaan kilpailijoiden vauhtiin kyseisillä rengasseoksilla. AlphaTaurin Pierre Gaslylla oli sensorivikoja ja hänen autonsa savutti harjoitusten aikana. Ferrarilla sen sijaan oltiin tyytyväisempiä, kun Charles Leclercin mukaan auto sopi paremmin Hungaroringin radalle, koska se ei sisältänyt yhtä paljon pitkiä suoria kuin aikaisemmat kilpailut Itävallassa. Leclercin tallikaveri Sebastian Vettel oli toisten vapaiden harjoitusten märissä olosuhteissa nopein ja Bottas oli jälleen toinen.
Kolmansissa vapaissa harjoituksissa radalla oli yhä F3-kilpailussa radalle valunutta autojen öljyä ja sen imeytykseen käytettyä sementtipölyä, minkä seurauksena Räikkösen ajaessa radalla nopeita kierroksia pöly levisi rataympäristöön. Red Bullin ongelmat jatkuivat, kun Verstappen pyörähti tasapaino-ongelman vuoksi. Myös Williamsin Nicholas Latifi pyörähti harjoituksissa. Bottas oli kolmansien vapaiden harjoitusten nopein ennen Hamiltonia.
Aika-ajot

Aika-ajojen ensimmäisessä osiossa Carlos Sainz peitteli nopeaa kierrosta yrittänyttä Antonio Giovinazzia, mutta tuomaristo ei antanut hänelle rangaistusta, koska McLaren ei ilmoittanut hänelle mutkaan lähestyvästä Giovinazzista. Giovinazzi ja Räikkönen odottivat sadeolosuhteita aika-ajoihin, mutta kuivan kelin ja hankalan radan vuoksi he jäivät viimeisille sijoille. Williams sai kahden vuoden tauon jälkeen molemmat autonsa aika-ajojen toiseen osioon ja George Russell jäi kolmannen osion jatkopaikasta vain kahden sekunninkymmenyksen verran. Daniil Kvjat karsiutui ensimmäisessä osiossa, koska hän ei saanut asetuksiltaan sopivaa ajotuntumaa. Racing Pointin kuljettajat ottivat riskin ajamalla kovemmalla rengasseoksella aika-ajojen toisessa osiossa ja pääsivät jatkoon, vaikka moni talli ajoi pehmeämmällä seoksella.
Kvjatin tallikaveri Gasly sen sijaan ajoi kymmenen parhaan joukkoon, mutta ei pystynyt ajamaan aika-ajojen viimeisessä osiossa, koska hänen autonsa moottorissa esiintyi teknisiä ongelmia, minkä vuoksi talli päätti vaihtaa moottorin ennen kilpailua. Albonilla oli jälleen vaikeuksia aika-ajoissa ja hän jäi kolmannelletoista sijalle. Tallikaveri Verstappenilla oli puolestaan vaikeuksia auton tasapainotuksen kanssa eikä pystynyt ajamaan seitsemättä sijaa paremmin. Ferrarilla puolestaan oltiin tyytyväisiä aika-ajosuoritukseensa, kun vaikeasti alkaneesta kaudesta huolimatta Vettel oli viides ja Leclerc kuudes. Hamilton ajoi paalupaikalle ja teki samalla uuden epävirallisen kierrosennätyksen, Bottas oli toinen ja Stroll kolmas.
Kilpailu

Ennen kilpailun alkua Verstappen kolaroi rengasseinään ajaessaan lähtöruudukkoon, minkä seurauksena Red Bullin varikkohenkilökunta joutui nopeasti korjaamaan tämän auton kilpailukuntoiseksi. Red Bullin vaikeudet lisääntyivät entisestään, kun FIA:n tuomaristo varoitti tallia Albonin kostean lähtöruudun kuivaamisesta. Bottas sai heikon lähdön ja menetti sijoituksia, mikä hänen mukaan johtui ratissa palaneesta ylimääräisestä merkkivalosta. Talli päätti muuttaa Bottaksen pysähdyksen myöhemmälle ajankohdalle, jotta tämä pystyisi korvaamaan heikon lähtönsä ja taistelemaan toisesta sijoituksesta Verstappenia vastaan. Räikkönen puolestaan ei ollut oikeassa kohdassa lähtöruudussaan ja sai viiden sekunnin aikarangaistuksen.
Haasin kuljettajat Kevin Magnussen ja Romain Grosjean joutuivat tuomariston tutkintaan, koska heidän katsottiin käyttäneen ajoavustinta kilpailun lämmittelykierroksella. Molemmat kuljettajat saivat kymmennen sekunnin aikasakon, mutta rangaistuksesta huolimatta Magnussen sijoittui kymmenelle sijalle ja toi tallille kauden ensimmäisen MM-pisteen. Kilpailussa Gaslylla oli autossaan jälleen teknisiä vaikeuksia, joiden vuoksi joutui keskeyttämään moottoririkkoon. Sainz osui varikolta ulos tulleen Latifin autoon ja rikkoi tältä renkaan. Merkittävimpiin onnistujiin kilpailussa kuului myös Albon, joka pystyi nousemaan kolmanneltatoista sijalta viidenneksi ohittaen muun muassa Vettelin.
Hamilton voitti kilpailun ennen Verstappenia ja Bottasta, vaikka Mercedes suunnitteli hänelle kilpailun aikana ylimääräistä varikkopysähdystä.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:14.907 | 1:14.261 | 1:13.447 | 1 |
| 2 | 77 |  Valtteri Bottas | Mercedes | 1:15.474 | 1:14.530 | 1:13.554 | 2 |
| 3 | 18 |  Lance Stroll | Racing Point | 1:14.895 | 1:15.176 | 1:14.377 | 3 |
| 4 | 11 |  Sergio Pérez | Racing Point | 1:14.681 | 1:15.394 | 1:14.545 | 4 |
| 5 | 5 |  Sebastian Vettel | Ferrari | 1:15.455 | 1:15.131 | 1:14.774 | 5 |
| 6 | 16 |  Charles Leclerc | Ferrari | 1:15.793 | 1:15.006 | 1:14.817 | 6 |
| 7 | 33 |  Max Verstappen | Red Bull Racing-Honda | 1:15.495 | 1:14.976 | 1:14.849 | 7 |
| 8 | 4 |  Lando Norris | McLaren-Renault | 1:15.444 | 1:15.085 | 1:14.966 | 8 |
| 9 | 55 |  Carlos Sainz | McLaren-Renault | 1:15.281 | 1:15.267 | 1:15.027 | 9 |
| 10 | 10 |  Pierre Gasly | AlphaTauri-Honda | 1:15.767 | 1:15.508 | Ei aikaa | 10 |
| 11 | 3 |  Daniel Ricciardo | Renault | 1:15.848 | 1:15.661 |  | 11 |
| 12 | 63 |  George Russell | Williams-Mercedes | 1:15.585 | 1:15.698 |  | 12 |
| 13 | 23 |  Alexander Albon | Red Bull Racing-Honda | 1:15.722 | 1:15.715 |  | 13 |
| 14 | 31 |  Esteban Ocon | Renault | 1:15.719 | 1:15.742 |  | 14 |
| 15 | 6 |  Nicholas Latifi | Williams-Mercedes | 1:16.105 | 1:16.544 |  | 15 |
| 16 | 20 |  Kevin Magnussen | Haas-Ferrari | 1:16.152 |  |  | 16 |
| 17 | 26 |  Daniil Kvjat | AlphaTauri-Honda | 1:16.204 |  |  | 17 |
| 18 | 8 |  Romain Grosjean | Haas-Ferrari | 1:16.407 |  |  | 18 |
| 19 | 99 |  Antonio Giovinazzi | Alfa Romeo Racing-Ferrari | 1:16.506 |  |  | 19 |
| 20 | 7 |  Kimi Räikkönen | Alfa Romeo Racing-Ferrari | 1:16.614 |  |  | 20 |
107 % aika: 1.19,908
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 70 | 1:36.12,473 | 1 | 25+1 |
| 2. | 33 |  Max Verstappen | Red Bull Racing-Honda | 70 | +8,702 | 7 | 18 |
| 3. | 77 |  Valtteri Bottas | Mercedes | 70 | +9,452 | 2 | 15 |
| 4. | 18 |  Lance Stroll | Racing Point-BWT Mercedes | 70 | +57,579 | 3 | 12 |
| 5. | 23 |  Alexander Albon | Red Bull Racing-Honda | 70 | +78,316 | 13 | 10 |
| 6. | 5 |  Sebastian Vettel | Ferrari | 69 | +1 kierros | 5 | 8 |
| 7. | 11 |  Sergio Pérez | Racing Point-BWT Mercedes | 69 | +1 kierros | 4 | 6 |
| 8. | 3 |  Daniel Ricciardo | Renault | 69 | +1 kierros | 11 | 4 |
| 9. | 55 |  Carlos Sainz | McLaren-Renault | 69 | +1 kierros | 9 | 2 |
| 10. | 20 |  Kevin Magnussen | Haas-Ferrari | 69 | +1 kierros | 16 | 1 |
| 11. | 16 |  Charles Leclerc | Ferrari | 69 | +1 kierros | 6 |  |
| 12. | 26 |  Daniil Kvjat | AlphaTauri-Honda | 69 | +1 kierros | 17 |  |
| 13. | 4 |  Lando Norris | McLaren-Renault | 69 | +1 kierros | 8 |  |
| 14. | 31 |  Esteban Ocon | Renault | 69 | +1 kierros | 14 |  |
| 15. | 7 |  Kimi Räikkönen | Alfa Romeo Racing-Ferrari | 69 | +1 kierros | 20 |  |
| 16. | 8 |  Romain Grosjean | Haas-Ferrari | 69 | +1 kierros | 18 |  |
| 17. | 99 |  Antonio Giovinazzi | Alfa Romeo Racing-Ferrari | 69 | +1 kierros | 19 |  |
| 18. | 63 |  George Russell | Williams-Mercedes | 69 | +1 kierros | 12 |  |
| 19. | 6 |  Nicholas Latifi | Williams-Mercedes | 65 | +5 kierrosta | 15 |  |
| Kesk. | 10 |  Pierre Gasly | AlphaTauri-Honda | 15 | Moottori | 10 |  |
Nopein kierros: Lewis Hamilton (Mercedes) 1.16,627 (kierroksella 70).
Lähteet:
Kevin Magnussen ajoi maaliin 9:ntenä, mutta hän sai 10 sekunnin aikarangaistuksen kuljettajan avun käyttämisestä lämmittelykieroksella.
Romain Grosjean ajoi maaliin 15:ntenä, mutta hän sai 10 sekunnin aikarangaistuksen kuljettajan avun käyttämisestä lämmittelykieroksella.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Max Verstappen ajoi rengasseinään lähtöruudukkoon ajokierroksella.
Lewis Hamilton sivusi Michael Schumacherin ennätystä eniten voittoja samassa kilpailussa ja radalla (8), sekä teki uudet ennätykset eniten peräkkäisiä pistesijoja (36) ja eniten johdettuja osakilpailuja (150). Hamilton ajoi myös F1-uransa 90. paalupaikan.
Kilpailun jälkeen Renault-talli laati uudelleen FIA:lle protestin liittyen Racing Pointin Mercedekseltä hankittuun jarruputkijärjestelmään.
.ly

.ly on Libyan Internet-maakoodi. Linkinlyhennyspalvelu Bit.ly käyttää sitä osoitteissaan.
Unkarin Grand Prix 2021

|  Unkarin Grand Prix 2021  |
| --- | --- |
 11. osakilpailu 22 osakilpailusta kaudella 2021. 

Päivämäärä:  1. elokuuta 2021
Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Epävakaa
Paalupaikka
Kuljettaja:   Lewis Hamilton   (Mercedes)
Paaluaika:  1.15,419
Palkintokoroke
Voittaja:   Esteban Ocon   (Alpine)
Toinen:   Lewis Hamilton   (Mercedes)
Kolmas:   Carlos Sainz   (Ferrari)
Nopein kierros
Kuljettaja:   Pierre Gasly   (AlphaTauri)
Kierrosaika:  1.18,394 (kierroksella 70)
Unkarin Grand Prix 2021 (virallisesti Formula 1 Rolex Magyar Nagydíj 2021) oli Formula 1 -kauden 2021 11. osakilpailu, joka ajettiin 1. elokuuta Hungaroringin moottoriradalla Mogyoródissa Unkarissa.